Síðastliðinn þriðjudag fór fram söngvarakeppni fyrir nemendur í 4. – 7. bekk í Grunnskólanum í Borgarnesi . Keppnin var glæsileg í alla staði og fjölmargir áhorfendur mættu . Ellefu lög voru flutt í keppninni . Flytjendur stóðu sig ljómandi vel og voru greinilega búnir að leggja töluverða vinnu í æfingar . Sigurvegari í ár varð Signý María Völundardóttir í 6. bekk . Hún söng lagið Heim , sem Alda Dís Arnardóttir gerði frægt , en Signý María flutti lagið án undirleiks . Í öðru sæti voru Eydís Alma Kristjánsdóttir í 6. bekk og Edda María Jónsdóttir í 5. bekk . Þær fluttu lagið Ást . Edda söng og Eydís lék undir á píanó . Í þriðja sæti voru Atli Freyr Ómarsson og Birgir Benediktsson í 4. bekk . Þeir fluttu lagið Ég man það svo vel , lag Friðriks Dórs , við gítarundirleik Benedikts pabba Birgis . Dómnefnd skipuðu Birna Þorsteinsdóttir tónlistarkennari , Rúnar Gíslason menntaskólanemi og Bára Sara Guðfinnsdóttir grunnskólanemi . Tæknistjórn var í höndum Hlyns Halldórssonar í 10. bekk , Axels Arnar Bergssonar og Sigurðar Þorsteinssonar í 9. bekk . Kynnar kvöldsins voru Snæþór Bjarki Jónsson og Alexander Gísli Hlynsson í 10. bekk . Keppnin var samstarfsverkefni UMSB og skólans .